**KONKURSA NOLIKUMS**

**Dagdas novada pašvaldības kapitālsabiedrības**

**SIA „Dagdas komunālā saimniecība” valdes locekļa**

**amata pretendenta atlasei**

1. **Vispārīgie noteikumi**
2. Nolikums nosaka kārtību, kādā tiek organizēta kandidātu atlases procedūra (turpmāk – Konkurss) uz Dagdas novada pašvaldības kapitālsabiedrības SIA „Dagdas komunālā saimniecība” (turpmāk - kapitālsabiedrība) valdes locekļa amatu, Konkursa izsludināšanas un norises kārtību, kā arī pretendentu iesniegto pieteikumu vērtēšanas kārtību.
3. Amata Konkursa mērķis ir izvēlēties atbilstošāko kandidātu kapitālsabiedrības valdes locekļa amatam.
4. Konkursa uzdevums ir izvērtēt Kandidātu atbilstību kapitālsabiedrības valdes locekļa amatam.
5. Kandidātu atbilstību kapitālsabiedrības valdes locekļa amata prasībām nosaka atbilstoši šajā nolikumā noteiktajiem vērtēšanas kritērijiem.
6. Konkursu organizē vērtēšanas komisija (turpmāk - Vērtēšanas komisija) 5 (piecu) locekļu sastāvā, kas izveidota ar kapitāla daļu turētāja rīkojumu. Vērtēšanas komisijas sastāvs var tik mainīts gadījumā, ja tam ir objektīvi iemesli.
7. Vērtēšanas komisijas sēdes vada komisijas priekšsēdētājs. Vērtēšanas komisijas sēdes tiek protokolētas, Vērtēšanas komisijas sēdes protokolus paraksta visi klātesošie Vērtēšanas komisijas locekļi.
8. Vērtēšanas komisija ir lemttiesīga, ja tajā piedalās ne mazāk kā 4 (četri) komisijas locekļi.
9. Vērtēšanas komisija darbu veic Dagdas novada pašvaldības telpās vai attālināti, sazinoties ar elektroniskā pasta starpniecību vai video konferences veidā. Vērtēšanas komisijas sēdes ir slēgtas.
10. Vērtēšanas komisijas priekšsēdētājs sasauc Vērtēšanas komisijas sēdes, nosaka to norises vietu un laiku, kā arī vada komisijas sēdes. Vērtēšanas komisijas sēdes var notikt attālināti ar video konferences starpniecību.
11. Vērtēšana notiek divās kārtās:
	1. kandidāta iesniegto dokumentu un kvalifikācijas atbilstības pārbaude (pirmā kārta);
	2. intervijas ar kandidātiem (otrā kārta).
12. Interviju norises laiku un vietu nosaka Vērtēšanas komisijas priekšsēdētājs, intervijas var notikt attālināti ar videokonferences starpniecību. Interviju norises laiku un vietu Vērtēšanas komisijas sekretārs telefoniski paziņo pretendentiem, kuri izturējuši pirmo atlases kārtu un tiek aicināti uz interviju.
13. Vērtēšanas komisija sagatavo Vērtēšanas norises noslēguma protokolu un, kopā ar Konkursā uzvarējušā pretendenta iesniegtajiem dokumentiem, iesniedz kapitāla daļu turētājam lēmuma pieņemšanai par iecelšanu amatā.
14. Lēmumu par kandidāta iecelšanu kapitālsabiedrības valdes locekļa amatā pieņem kapitālsabiedrības kapitāla daļu turētājs, saskaņā ar Publiskas personas kapitāla daļu un kapitālsabiedrību pārvaldības likuma 66.panta pirmās daļas 3.punktu un 74.panta otrās daļas 1.punktu.
15. Konkursa nolikums tiek publicēts Dagdas novada pašvaldības interneta vietnē www.dagda.lv, Nodarbinātības valsts aģentūras vakanču portālā.
16. **Valdes locekļa galvenie amata pienākumi un pretendentiem izvirzītās prasības**
17. Kapitālsabiedrības valdes locekļa galvenie amata pienākumi:
	1. pamatdarbības nodrošināšana atbilstoši kapitālsabiedrības statūtiem;
	2. darbības stratēģijas plānošana, vadīšana un koordinēšana;
	3. darba plāna izstrādes koordinēšana un pārraudzība, ekonomiskās un tehniskās attīstības rādītāju noteikšana;
	4. darbības analīze un novērtēšana, pašvaldības kapitāla daļu turētāja informēšana par rezultātiem;
	5. budžeta plānošana un kontrole;
	6. izdevumu kontrole, materiāltehnisko un citu resursu apgādes plānošana un to racionālās izmantošanas nodrošināšana;
	7. Eiropas Savienības struktūrfondu finansēto projektu ieviešana un uzraudzība;
	8. operatīvās, grāmatvedības, statistiskās uzskaites un pārskatu sagatavošanas organizēšana;
	9. ikdienas operatīvo darba procesu vadīšana;
	10. personāla vadības procesu nodrošināšana;
	11. pārstāvības nodrošināšana tiesā, kapitālsabiedrības interešu aizstāvībai;
	12. pārstāvība darījumos ar citiem uzņēmumiem un iestādēm.
18. Prasības pretendentiem:
	1. atbilstība Publiskas personas kapitāla daļu un kapitālsabiedrību pārvaldības likuma 37.panta ceturtās daļas prasībām un likuma “Par interešu konflikta novēršanu valsts amatpersonu darbībā” prasībām;
	2. nevainojama reputācija (valdes locekļa amata kandidāts ir uzskatāms par personu ar nevainojamu reputāciju, ja nav pierādījumu, kas liecinātu par pretējo un nav iemesla pamatotām šaubām par personas nevainojamu reputāciju);
	3. augstākā profesionālā izglītība ekonomikā, uzņēmējdarbības vadībā, tiesību zinātnēs, inženierzinātnēs vai nekustamā īpašuma pārvaldīšanas jomā. Maģistra grāds tiks uzskatīts par priekšrocību;
	4. ne mazāk kā divu gadu darba pieredze amatā, kas nodrošina iemaņu kopumu, lai profesionāli pildītu valdes locekļa pienākumus uzņēmumā, kas nodrošina komunālos pakalpojumus (piemēram, ūdenssaimniecība, siltumapgāde, ēku apsaimniekošana u.tml.)
	5. darba pieredze komunālo pakalpojumu jomā (ūdenssaimniecība, siltumapgāde, ēku apsaimniekošana, ielu un ceļu uzturēšana);
	6. izpratne par kapitālsabiedrības darbības principiem, finanšu līdzekļu plānošanu un izlietošanu;
	7. izpratne par ES struktūrfondu projektu ieviešanu un uzraudzību;
	8. izpratne par publisko iepirkumu organizēšanu;
	9. stratēģiskās plānošanas prasme, prasme formulēt viedokli, pamatot savu rīcību un lēmumus;
	10. analītiska un sistēmiska domāšana, pozitīva attieksme pret inovācijām, mērķtiecība, precizitāte, disciplinētība, augsta atbildības sajūta;
	11. spēja veidot pozitīvas attiecības, prasme konfliktu risināšanā, labas komunikācijas prasmes, psiholoģiska noturība stresa situācijās;
	12. valsts valodas un vismaz vienas Eiropas Savienības oficiālās valodas zināšanas valdes locekļa uzdevumu profesionālai izpildei nepieciešamā apjomā (mutvārdos un rakstos);
	13. labas datorprasmes Microsoft Offce (MS Word, MS Excel, MS PowerPoint u.c.);
	14. B kategorijas autovadītāja apliecība.
19. Konkursā var piedalīties un par uzvarētāju kļūt pilngadīgs Latvijas Republikas pilsonis, kurš iesniedzis pieteikumu kopā ar visiem nepieciešamajiem pretendentu atlases dokumentiem un atbilst Konkursa pretendentu atlases kritērijiem.
20. Pieteikumu ar norādi „SIA “Dagdas komunālā saimniecība” valdes loceklis” iesniedz ar pasta starpniecību vai elektroniski. Ar pasta starpniecību, adresējot sūtījumu Dagdas novada pašvaldībai, Alejas iela 4, Dagda, Dagdas novads, LV-5674. Elektroniski, nosūtot uz e-pasta adresi dome@dagda.lv.
21. Pieteikums jāiesniedz vai jānodrošina tā iesūtīšana līdz 2020.gada 21.jūlijam (ieskaitot), pēc šī termiņa saņemtie pieteikumi netiek vērtēti.
22. Pieteikums satur šādus dokumentus:
	1. motivētu pieteikumu;
	2. dzīves aprakstu (CV forma nolikuma 1.pielikumā) vai cita pretendenta izvēlēta CV forma;
	3. izglītību un papildus apmācību apliecinošu dokumentu kopijas;
	4. citus dokumentus, kas apliecina pretendentam izvirzīto prasību izpildi;
	5. redzējumu par kapitālsabiedrības darbības organizēšanu un attīstības prioritātēm tuvākajos 2 (divos) gados, turpmāko attīstības virzību, problēmām un risinājumiem (ne vairāk kā divas A4 formāta lapaspuses).
23. **Pieteikumu izskatīšana, vērtēšanas kritēriji, lēmuma pieņemšana**
24. Vērtēšanas komisija vērtēšanu veic divās kārtās:
	1. pirmajā kārtā pēc pieteikumu iesniegšanas termiņa beigām atlasa tos pieteikumus, kuros ir visi Konkursa nolikumā noteiktie dokumenti (nolikuma 20.punkts), un izvērtē iesniegtos dokumentus saskaņā ar šī nolikuma 21. punktu;
	2. Vērtēšanas komisijas sekretārs telefoniski paziņo intervijas norises laiku un vietu tiem pretendentiem, kuri izturējuši pirmo atlases kārtu un tiek aicināti uz interviju;
	3. otrajā kārtā tiek vērtēts pretendenta redzējums par pašvaldības kapitālsabiedrības darbības organizēšanu, attīstības prioritātēm, turpmāko attīstības virzību, problēmām un risinājumiem, atbilstību iesniegtajam rakstiskajam materiālam, spējas sniegt kompetentas atbildes uz Vērtēšanas komisijas jautājumiem, saskarsmes spējas, komunikācijas un sadarbības veidošanas prasmes.
25. Pirmajā kārtā Vērtēšanas komisija izvērtē visu pretendentu iesniegto dokumentu atbilstību pamatprasībām. Priekšrocības Vērtēšanas komisijas locekļi vērtē individuāli, punktu sistēmā:
	1. motivētu pieteikuma vēstuli;
	2. apliecinājumu, ka nepastāv Publiskas personas kapitāla daļu un kapitālsabiedrību pārvaldības likuma 37.panta ceturtajā daļā, kā arī Komerclikumā minētie šķēršļi valdes locekļa amata ieņemšanai;
	3. dzīves gaitas aprakstu (Curriculum Vitae);
	4. augstāko izglītību apliecinoša dokumenta kopiju;
	5. profesionālo kvalifikāciju un citas prasmes apliecinošu dokumentu (ja tādi ir) kopijas.
	6. redzējums par kapitālsabiedrības darbības organizēšanu attīstības prioritātēm tuvākajos 2 (divos) gados, turpmāko attīstības virzienu, problēmām un risinājumiem.
26. Maksimāli iespējamais punktu skaits pirmajā kārtā – ~~30~~ 31 punkts.
27. Ja Vērtēšanas komisija konstatē, ka kandidāts neatbilst kādai nolikumā izvirzītajai prasībai, kandidāts tiek izslēgts no tālākas dalības Konkursā.
28. Dalībai otrajā kārtā (intervijā) tiek uzaicināti kandidāti, kuri Konkursa pirmajā kārtā ieguvuši vismaz 70% (21 punkts) no pirmajā kārtā iespējamo punktu skaita.
29. Otrajā kārtā (intervijā) Vērtēšanas komisija izvērtē pretendenta redzējumu par kapitālsabiedrības darbības organizēšanu, attīstības prioritātēm, turpmāko attīstības virzību, atbilstību iesniegtajam rakstiskajam materiālam, spēju sniegt kompetentas atbildes uz Vērtēšanas komisijas jautājumiem, saskarsmes spējas, komunikācijas un sadarbības veidošanas prasmes, pēc šādiem kritērijiem:
	1. redzējums par kapitālsabiedrības darbības organizēšanu, attīstības prioritātēm, turpmāko attīstību un darba efektivitātes uzlabošanu – līdz 10 punktiem (vērtē katrs Vērtēšanas komisijas loceklis intervijas laikā);
	2. pretendenta spēja sniegt kompetentas atbildes uz amata pienākumu pildīšanai atbilstošiem jautājumiem – līdz 12 punktiem (vērtē katrs Vērtēšanas komisijas loceklis intervijas laikā);
	3. pretendenta zināšanas un darba pieredze komunālo pakalpojumu jomā – līdz 12 punktiem (vērtē katrs Vērtēšanas komisijas loceklis intervijas laikā);
	4. pretendenta izpratne par kapitālsabiedrības darbības principiem, finanšu līdzekļu plānošanu un izlietošanu - līdz 6 punktiem (vērtē katrs Vērtēšanas komisijas loceklis intervijas laikā).
	5. izpratne par ES struktūrfondu projektu ieviešanu un uzraudzību – līdz 8 punktiem (vērtē katrs Vērtēšanas komisijas loceklis intervijas laikā);
	6. pretendenta saskarsmes spējas, komunikācijas un sadarbības veidošanas prasmes – līdz 6 punktiem (vērtē katrs Vērtēšanas komisijas loceklis intervijas laikā).
30. Katrs Vērtēšanas komisijas loceklis vērtē katru pretendentu individuāli pēc nolikuma nosacījumiem. Katram Vērtēšanas komisijas loceklim ir tiesības dot individuāli papildus līdz 6 vērtējuma punktiem, rakstiski pamatojot savu vērtējumu. Savu viedokli Vērtēšanas komisijas loceklis intervijas laikā, vai tūlīt pēc tam, ieraksta pretendenta izvērtēšanas lapā un apliecina ar parakstu.
31. Maksimāli iespējamais punktu skaits otrajā kārtā – 60 punkti.
32. Ja pretendenti saņēmuši vienādu novērtējumu, priekšrocības ieņemt amatu ir pretendentam, kurš veicis līdzīga amata pienākumus un pirmajā kārtā ieguvis lielāko punktu skaitu par darba pieredzi.
33. Vērtēšanas komisijas locekļiem ir tiesības uzdot jautājumus pretendentam, kas saistīti ar iepriekšējo darba pieredzi, zināšanām, problēmsituāciju analīzi, inovācijām u.c.
34. Pēc Konkursa otrās kārtas rezultātu apkopšanas Vērtēšanas komisija pieņem vienu no šādiem lēmumiem:
	1. izvēlas pretendentu, kas visvairāk atbilst kapitālsabiedrības valdes locekļa amatam izvirzītajām prasībām un iesaka to pašvaldības kapitāla daļu turētājam;
	2. noraida visus pretendentus, informē par to kapitāla daļu turētāju un kapitāla daļu turētājs var pieņemt lēmumu par atkārtotu pretendentu Konkursa organizēšanu.
35. Vērtēšanas komisija pieņem galīgo lēmumu bez pretendentu klātbūtnes un par rezultātu paziņo katram intervētajam pretendentam rakstveidā piecu darba dienu laikā pēc lēmuma pieņemšanas.

**IV. Nobeiguma noteikumi**

1. Dagdas novada pašvaldības kapitālsabiedrības valdes locekļa amata Konkursa nolikums sagatavots uz 5 lapām ar trīs pielikumiem: 1.pielikums “Pretendenta CV”; 2.pielikums “Valdes locekļa amata pretendentu pirmās kārtas vērtēšanas anketa”; 3.pielikums “Valdes locekļa amata pretendentu otrās kārtas vērtēšanas anketa”.
2. Pretendentu iesniegtie pieteikumi tiek reģistrēti pieteikumu saņemšanas reģistrā, norādot vārdu, uzvārdu, datumu un laiku.
3. Visi iesniegtie dokumenti paliek pašvaldības kapitāla daļu turētāja rīcībā, tiem tiek piešķirts konfidenciāls raksturs.
4. Ja nav saņemts neviens pretendenta iesniegums vai neviens no pretendentiem neatbilst šī nolikuma prasībām, vai arī komisija nevienu no pretendentiem neatzīst par piemērotu, Vērtēšanas komisija lemj par atkārtotu Konkursa rīkošanu, saskaņojot ar kapitāla daļu turētāju.